LĪGUMS
Iepirkuma identifikācijas Nr. IeM IC 2024/7
 					                       Līguma datums ir pēdējā pievienotā droša
elektroniskā paraksta laika zīmoga datums
Valsts ugunsdzēsības un glābšanas dienests, reģistrācijas numurs (turpmāk – Pasūtītājs), tā priekšnieka personā, kurš rīkojas uz Ministru kabineta 2010.gada 27.aprīļa noteikumu Nr.398 “Valsts ugunsdzēsības un glābšanas dienesta nolikums” pamata  un
SIA “VEFabrika”, reģistrācijas numurs  (turpmāk – Piegādātājs), tās valdes priekšsēdētāja personā, kurš rīkojas uz statūtu pamata (turpmāk – Piegādātājs), no otras puses, 
Pasūtītājs un Piegādātājs abi kopā saukti – Līdzēji,
pamatojoties uz atklāta konkursa “Mobilo telefona aparātu un planšetdatoru iegādi Iekšlietu ministrijas padotībā esošajām iestādēm uz 3 gadiem”, identifikācijas Nr. IeM IC 2024/7, rezultātiem (turpmāk – Iepirkums), un uz 2024. gada 4. novembrī starp Līdzējiem noslēgtās Vispārīgās vienošanās par “Mobilo telefona aparātu un planšetdatoru iegāde Iekšlietu ministrijas padotībā esošajām iestādēm uz 3 gadiem” 1.2. apakšpunktu, un pamatojoties uz Publisko iepirkumu likumu, Piegādātāja iesniegto piedāvājumu, noslēdz līgumu (turpmāk – Līgums) par tālāk minēto:
1. Līguma priekšmets un Līgumcena
1.1. Pasūtītājs pasūta, bet Piegādātājs atbilstoši Līguma 1. pielikumā norādītājai Preču tehniskajai specifikācijai, iesniegtajam piedāvājumam, pārdod, piegādā un nodod                                       20 (divdesmit) mobilos telefonus Samsung Galaxy A16 5G 128GB un 10 (desmit) mobilos telefonus Samsung Galaxy XCover7 (turpmāk – Prece) un Pasūtītājs apņemas saņemt un apmaksāt Preci Līgumā noteiktajā kārtībā un apmērā.
1.2. Līgumcena par Precēm ir EUR 4 337,00 (četri tūkstoši trīs simti trīsdesmit septiņi euro un 00 centi) neieskaitot pievienotās vērtības nodokli (turpmāk – PVN).
1.3. PVN tiek aprēķināts Latvijas Republikā spēkā esošajos normatīvajos aktos noteiktajā apmērā.
1.4. Līgumcena ietver visus ar Līguma izpildi saistītos Piegādātāja izdevumus, kas saistīti ar Preču piegādi, uzstādīšanu, garantiju un apmaiņu atbilstoši Līguma nosacījumiem.
1.5. Detalizēta Preces cena ir norādīta Piegādātāja iesniegtajā piedāvājumā Līguma                                          1. pielikumā.

1.6. Līguma 2.1. apakšpunktā minētā maksa ietver visus valsts nodokļus un nodevas, kā arī visas izmaksas, kas saistītas ar Līguma izpildi.

1.7. Pasūtītājs apmaksu veic ne vēlāk kā 14 (četrpadsmit) darba dienu laikā pēc:

1.7.1. Preces piegādes;

1.7.2. rēķina parakstīšanas un saņemšanas uz Pasūtītāja oficiālo elektronisko adresi:. 

1.8. Rēķinu par piegādātu un Pasūtītāja pieņemtu Preci Piegādātājs iesniedz Pasūtītājam strukturēto rēķinu XML formātā, kā arī pievieno pie tā rēķinu PDF formātā un pieņemšanas – nodošanas aktu PDF formātā un nosūta to uz Pasūtītāja oficiālo elektronisko adresi:. Visiem rēķiniem jābūt noformētiem atbilstoši Latvijas Republikas normatīvo aktu prasībām, kā arī tajos jābūt norādītiem Pasūtītāja rekvizītiem, informācijai par Līguma datumu un numuru un Pasūtītāja preces saņēmēja vārdu un uzvārdu. Ja rēķini nav noformēti atbilstoši šī Līguma punkta prasībām, Piegādātāja pienākums ir izrakstīt un nosūtīt Pasūtītājam jaunu rēķinu. Līdz brīdim, kamēr Piegādātājs nav iekļāvis rēķinā šajā punktā noteikto informāciju, uzskatāms, ka Piegādātājs rēķinu nav iesniedzis. Šajā gadījumā samaksas termiņš tiek skaitīts no brīža, kad Piegādātājs iesniedz atbilstoši Līguma noteikumiem noformētu rēķinu.

1.9. Apmaksa tiek uzskatīta par notikušu ar brīdi, kad Pasūtītājs ir iesniedzis Valsts kasē maksājuma uzdevumu par pārskaitījuma veikšanu uz Piegādātāja Līgumā norādīto norēķinu kontu.
1.10. Aprēķinātās līgumsoda summas Pasūtītājs ir tiesīgs ieturēt no samaksas par piegādāto Preci, rakstiski par to informējot Piegādātāju.
1.11. Līdzēji savstarpēji ir atbildīgi par pretējam Līdzējam nodarītajiem zaudējumiem, ja tie radušies kāda Līdzēja vai tā darbinieku, kā arī Līdzēja Līguma izpildē iesaistīto trešo personu darbības, kā arī rupjas neuzmanības, ļaunā nolūkā izdarīto darbību vai nolaidības rezultātā.

1.12. Par Vienošanās 1.7. apakšpunktā noteiktā termiņa kavējumu, Piegādātājam ir tiesības Pasūtītājam prasīt maksāt līgumsodu 0,5% (nulle, komats, piecu procentu) apmērā no nokavētā maksājuma kopējās summas par katru nokavēto dienu, bet ne vairāk kā 10% (desmit procenti) no nokavētā maksājuma kopējās summas.

1.13. Ja Piegādātājs nepilda Vienošanās 2.1. apakšpunkta nosacījumus Vienošanās noteiktā kārtībā un termiņos Piegādātājs maksā Pasūtītājam līgumsodu 0,5% (nulle, komats, piecu procentu) apmērā no nepiegādātās Preču summas par katru nokavēto dienu, bet ne vairāk kā 10% (desmit procentu) no attiecīgi nepiegādātās Preču summas.

1.14. Ja kāds no Piegādātājiem, kuram saskaņā ar Līguma noteikumiem ir piešķirtas piegādes tiesības, nepamatoti atsakās veikt piegādi, tas maksā Pasūtītājam līgumsodu 100,00 EUR (viens simts euro).

1.15. Līgumsoda samaksa neatbrīvo Līdzējus no Līguma saistību tālākas izpildes.

1.16. Ja nokavēta kādas Līguma noteiktas saistības izpilde, līgumsods apmaksājams 10 (desmit) darba dienu laikā no attiecīgā Līdzēja pieprasījuma un atbilstoša rēķina saņemšanas dienas attiecīgā Līdzēja iestādē.
1.17. Pasūtītājam ir tiesības samazināt Piegādātājam samaksājamo naudas summu tādā apmērā, kāda ir Līguma noteiktajā kārtībā aprēķinātā līgumsoda summa un pasūtījumam radīto zaudējumu summa, rakstiski par to informējot Piegādātāju.
1.18. Līgumsodi, kas piemērojami saskaņā ar šo Līguma punktu, tiek aprēķināti un maksāti no summām bez PVN.
2. Preces piegāde 
2.1. Piegādātājs piegādā Preci 30 (trīsdesmit) kalendāro dienu laikā no Līguma noslēgšanas dienas. 
2.2. Piegādātājs 2 (divas) darba dienas iepriekš saskaņo ar Pasūtītāja pārstāvi (Līguma                      3.1.1. apakšpunktā) Preču piegādes laiku.
2.3. Par Preces piegādes dienu tiek uzskatīta diena, kad Piegādātājs Pasūtītājam nodod Preci un Līdzēji abpusēji paraksta attaisnojuma dokumentu.
2.4. Pasūtītājs pieņem no Piegādātāja Preces, ja tās atbilst Līguma un Preču tehniskās specifikācijas nosacījumiem.
2.5. Ja Piegādātājs noteiktā termiņā Preces vai daļu no tām nav piegādājis, tiek sagatavots Akts par preču piegādi ar nokavējumu (turpmāk – Akts) (Līguma 2. pielikums), kurā Pasūtītājs norāda piegādes termiņa nokavējumu.
2.6. Preces pieņemšana – nodošana tiek noformēta ar Preces attaisnojuma dokumenta parakstīšanu. Ja Preces pieņemšanas – nodošanas brīdī tiek konstatētas kādas neatbilstības (iztrūkums, nepilnvērtīga funkcionēšana, atvērts iepakojums, Prece atradusies demonstrācijā u.c.), Prece ir nekvalitatīva, Pasūtītājs sagatavo Piegādāto preču defekta aktu (Līguma                             3. pielikums), kurā Pasūtītājs norāda konstatētos defektus, defektu novēršanas veidu un termiņus.
2.7. Piegādātājam par saviem līdzekļiem atklātie defekti un trūkumi jānovērš, nodrošinot Preces apmaiņu un/vai trūkstošās Preces piegādi 20 (divdesmit) kalendāro dienu laikā.
3. Līdzēju pārstāvji
3.1. Līdzēji vienojas, ka ar Līguma izpildi saistītos jautājumus risinās šādi Līdzēju pārstāvji:

3.1.1. Pasūtītāja pārstāvji: 

3.1.1.1. Valsts ugunsdzēsības un glābšanas dienesta Iepirkumu un nodrošinājuma pārvaldes Apgādes un uzskaites nodaļas vecākā speciāliste;  

3.1.1.2. Valsts ugunsdzēsības un glābšanas dienesta Iepirkumu un nodrošinājuma pārvaldes Nodrošinājuma stratēģijas nodaļas inspektors. 


3.1.2. Piegādātāja pārstāvis: SIA “VEFabrika” Pārdošanas projektu vadītājs.   

3.2. Līdzēju pārstāvjiem ir šādas tiesības:

3.2.1. saskaņot Preču piegādes un saņemšanas laiku, parakstīt Defekta aktu un Aktu;

3.2.2. pieteikt pretenzijas par Līguma saistību pienācīgu neizpildi;

3.2.3. risināt jautājums, kas saistīti ar Nekvalitatīvu Preci, tai skaitā Preces apmaiņu pret atbilstošas kvalitātes Preci;

3.2.4. risināt citus organizatoriskos jautājumus, kas saistīti ar Līguma izpildi.

3.3. Līdzēju pārstāvjiem nav tiesību veikt labojumus vai izdarīt grozījumus Līgumā vai tā pielikumos.

3.4. Līdzēju pārstāvji veicot savstarpējo saziņu, izmanto Līguma 3.1.1. un 3.1.2. apakšpunktos minēto rekvizītu – tālruņu numurus un elektroniskā pasta adreses.
4. Papildu noteikumi
4.1. Līgums stājas spēkā ar tā abpusēju parakstīšanas dienu un ir spēkā līdz pilnīgai izpildei.

4.2. Līguma grozījumi vai papildinājumi tiek noformēti rakstiski, un tie kļūst par neatņemu Līguma sastāvdaļu.

4.3. Pārējie Līguma izpildes noteikumi, kā arī Līdzēju tiesības un pienākumi ir noteikti Vienošanās noteikumos.

4.4. Līgums ir 2024. gada 4. novembra Vispārīgās vienošanās Nr. 14-1-12/132/24 (IeMIC reģistrācijas nr. un Nr. 22-6.7/184 (VUGD reģistrācijas nr.)) neatņemama sastāvdaļa.

4.5. Parakstot Līgumu Līdzēji apliecina, ka ar Līguma tekstu ir iepazinušies un tam piekrīt.

4.6. Visi Līguma pielikumi ir Līguma neatņemama sastāvdaļa. Līguma pielikumi:

4.6.1. 1.pielikums: “PIEGĀDĀTĀJA IESNIEGTAIS PIEDĀVĀJUMS”;

4.6.2. 2.pielikums: “Akts par Preču piegādi ar nokavējumu”;

4.6.3. 3.pielikums: “Piegādāto Preču defekta akts”.

